Wag wat glo moor kry borgŉ Veiligheidswag van Kimberley is Donderdag op borg vrygelaat nadat hy glo ŉ motorwag doodgeskiet het. Luit. Sergio Kock, woordvoerder van die polisie, sê Thabang Alex Dinale (24) is op borgtog van R2 000 vrygelaat en sy saak is tot 26 September uitgestel. Dinale word daarvan beskuldig dat hy ŉ motorwag Mudinie Hassim (43) Woensdag doodgeskiet het. “Die transito-veiligheidswag was besig om geld in ŉ kluis by ŉ OTM te laai toe die slagoffer glo op die sypaadjie probeer verbysteek het. Dinale het hom glo gevra om op ŉ ander plek verby te gaan waarna daar glo ŉ rusie tussen die twee mans uitgebreek het.” Dinale beweer dat Hassim hom geklap het waarna hy sy vuurwapen uitgeruk en hom glo geskiet het.